stanford-oval/wikipedia huggingface dataset:
אשרה גז-איזנשטיין
ביוגרפיה > פרקליטות המדינה

בשנת 1990 החלה לעבוד כמתמחה בפרקליטות מחוז תל אביב (פלילי), והחל מ-1992 כפרקליטה במחוז. כיהנה כראש תחום (פלילי) וראש צוות פרקליטים. במסגרת תפקידה ניהלה תיקים רבים במהלך השנים, בהם תיקי פשיעה חמורה, בין היתר נגד העבריינים יוסי ורוני הררי, יצחק מכני שרצח את מרק פורן מזכיר ארגון נכי צה"ל, מני עמיאל שסייע לרצח את אבי אוחיון, תיק רצח הקשישה שושנה לוי, ועוד. כן ניהלה תיקי מרמה וצווארון לבן, בין היתר נגד יעקב שפירא שהיה מנהל רשת מוסדות חינוך של בני עקיבא ברעננה.
התיק המרכזי בה נקשר שמה של גז-איזנשטיין היה הרצח בברנוער. גז-איזנשטיין הייתה הפרקליטה המלווה בתיק, ובהמשך התובעת שהגישה את כתב האישום נגד חגי פליסיאן באשמת הרצח. במהלך המשפט התברר כי עד המדינה בתיק, זאור (זוהר) חנקישייב, שגויס על ידי המשטרה, סיפק מידע כוזב. התיק קרס ובוטל בהובלתה של גז-איזנשטיין. חרף המבוכה במערכת התביעה והביקורת הציבורית, זכתה גז-איזנשטיין בשבחים על ביטול התיק מפרקליט המדינה שי ניצן והשופט דוד רוזן.
ב-2014, לבקשת עיתון הארץ, התיר בית המשפט לפרסם כי בתיק חסוי שנוהל עשור קודם, בהובלת אפרים ברכה, ששימש ראש צוות חקירה ביחידה המרכזית של משטרת מחוז תל אביב, ועמו גז-איזנשטיין ששימשה כתובעת, בוצעה רשלנות חמורה אשר חשפה עד מדינה בסביבת העבודה בה פעל, וסיכנה את חייו ואף חיי משפחתו. בתגובה לחשיפה הגיבו משטרת ישראל ופרקליטות המדינה כי "עמדת המדינה הייתה ועודנה כי תנ"צ אפי ברכה, עו"ד אשרה גז והממונים עליהם, פעלו במקצועיות ובסבירות".
ביוגרפיה > פרקליטת מחוז תל אביב (פלילי)

באפריל 2017 מונתה גז-איזנשטיין לתפקיד פרקליטת מחוז תל אביב (פלילי). במסגרת תפקידה הייתה בין מקבלי ההחלטות בתיקי מותה של מזל הדדי, רצח דוד צ'צ'אשווילי, ועוד. בתחילת דצמבר 2019 הייתה בין מועמדי שר המשפטים אמיר אוחנה לתפקיד ממלא מקום פרקליט המדינה. זמן קצר לאחר מכן הסירה את מועמדותה לתפקיד, לדברי השר אוחנה, "הן מסיבות מקצועיות והן מסיבות אישיות".
במאי 2020 הייתה בין בכירי הפרקליטות שתקפו בחריפות את ממלא מקום פרקליט המדינה דן אלדד, בטענה שבדיקה שפתח כנגד היועץ המשפטי לממשלה אביחי מנדלבליט בפרשת הרפז נעשתה משיקולים שאינם עניינים ופרסומה ברבים היה "מעשה שלא ייעשה".
בפברואר 2025, עם סיום תפקידה של גז-איזנשטיין בפרקליטות, נבחר ניסים מרום לשמש בתפקיד במקומה.
חיים אישיים

נשואה לאלי איזנשטיין ואם לשלושה. אחיה, נמרוד גז, שירת בשב"כ ולאחר מכן כראש מטה שר הביטחון אביגדור ליברמן וכן כראש אגף במטה לביטחון לאומי.
הערות שוליים

↑  ראו: תוכנית תל אביב – Nortewestren: תואר מוסמך במשפט ציבורי, בוגרי מחזור 6 תשע"ב, עמ' 33.
↑  הכרעת דין בעניין נאשם ברצח מזכיר ארגון נכי צה"ל, באתר פסק דין.
↑  גלעד גרוסמן‏, צעיר מת"א הואשם ברצח, הגופה לא נמצאה, באתר וואלה, 23 באוגוסט 2010
↑  נעמה כהן פרידמן, אין גופה, אך מסייע לרצח יישלח ל-14 שנים בכלא, באתר ynet, 5 בדצמבר 2011
↑  הרשעה ברצח של קשישה כבת 75 במהלך שוד אלים שבוצע בביתה ביפו, באתר פסק דין.
↑  צבי הראל, יהלומן, מתווך - וגנב, באתר הארץ, 1 ביולי 2001
↑  יצחק דנון, ‏מנהל ישיבה לשעבר של בני עקיבא הורשע בגניבת מיליון שקל, באתר גלובס, 27 בנובמבר 2007
↑  אמיר זוהר, מחדל תיק הבר נוער כמקפצה לתפקיד פרקליטת מחוז תל אביב, באתר פוסטה, ‏26/04/2017
↑  פרקליטות המדינה במרכז הדיון בוועד המרכזי, באתר לשכת עורכי הדין בישראל, ‏30.03.2014
↑  ציוץ של משרד המשפטים ברשת החברתית טוויטר, 17 באוקטובר 2018.
↑  ציוץ של כתבת וואלה! גלי גינת ברשת החברתית טוויטר, 31 במאי 2015.
↑   עידו באום, הרשלנות של תנ"צ ברכה: זכות הציבור לדעת יותר, באתר הארץ, 21 בפברואר 2014
↑  גלעד מורג, פרקליטת מחוז תל אביב: התובעת בתיק הברנוער שקרס, באתר ynet, 25 באפריל 2017
↑  דניאל דולב, אבי אשכנזי‏, התיק על מות מזל הדדי נסגר; בעלה: "הייתי בהלם. ככה מתייחסים לרצח?", באתר וואלה, 28 בינואר 2019
↑  אלמז מנגיסטו, מצלמות האבטחה הוכיחו - הנאשם לא היה בזירת הרצח • בלעדי, באתר חדשות 13, ‏28/05/2018
↑  חן מענית, ‏חקירת הילד בן ה-12, הסערה בפרקליטות והאישום שנגנז | בלעדי, באתר גלובס, 24 באוקטובר 2018
↑  זיו קריסטל, דוד רוזן על רשלנות של פרקליטה בכירה והטעיית בית המשפט העליון, באתר פוסטה, ‏10/08/2020
↑  מיכל צ'ין, ‏אוחנה הציג את המועמדים לתפקיד ממלא מקום פרקליט המדינה, באתר ‏מאקו‏, 2 בדצמבר 2019
↑  מנדלבליט: "אין לסטות מהמלצתי באשר לממלא מקום פרקליט המדינה", באתר ישראל היום, ‏05.12.2019
↑  חן מענית, ‏בכירי הפרקליטות נגד עו"ד דן אלדד: "התנהלותך מנוגדת לכל אתוס", באתר גלובס, 24 באפריל 2020
↑  מכתב בכירי פרקליטות המדינה אל דן אלדד, 24 במאי 2020.
↑  ניצן שפיר, ‏עו"ד נסים מרום נבחר לתפקיד פרקליט מחוז תל אביב פלילי, באתר גלובס, 13 בפברואר 2025
↑  הסרוג החדש בצמרת משרד הביטחון,  באתר כיפה, 20 באוגוסט 2019
↑  ברק רביד‏, משלחת ישראלית ביקרה בקהיר לשיחות על ההסדרה בעזה וסוגיית השבויים והנעדרים, באתר וואלה, 21 ביוני 2021
בניין גוסטרוי

| --- | --- |

 מידע כללי
 סוג:  מבנה פרלמנט, סימן נוף 
 מיקום:  טברסקוי ראיון 
 מדינה:  רוסיה 
 הקמה ובנייה
 תקופת הבנייה:  ?–1885
 תאריך פתיחה רשמי:  1885 
 אדריכל:  Pavel Zykov 
 
 קואורדינטות:  55°45′50″N 37°36′46″E﻿ / ﻿55.763881°N 37.612892°E﻿ / 55.763881; 37.612892
 he
 
בניין גוסטרוי הוא בניין במוסקבה, בתוך טבעות הגנים והשדרות, ברחוב דמיטרובקה הגדולה 24, שנבנה בשנת 1885 ומשמש כחלק מקומפלקס המבנים של מועצת הפדרציה של רוסיה, הבית העליון בפרלמנט הרוסי.
היסטוריה

הבניין מהווה חלק ממתחם הבניינים של מועצת הפדרציה - הבית העליון של האספה הפדרלית (הכולל מבנים ברחוב דמיטרובקה הגדולה 24/1, 24/1 א, 24, 26).
מתחם הבניינים הוקם בשנת 1983 על פי פרויקט של האדריכלים איגור פוקרובסקי ויורי סברדלובסקי. הבניין השמאלי, המשתרע לאורך הרחוב, נבנה מחדש; הימני שופץ מבניין קיים (במקור - אחוזת לבה, שנבנתה על פי פרויקט של פאבל זיקוב בשנים 1884–1885, היא נבנתה מחדש ועוצבה מחדש ברוח הקונסטרוקטיביזם בשנים 1933–1937). בבניין השמאלי שכנה ועדת הבינוי הממלכתית של ברית המועצות; מימין — הוועדה הממלכתית לאדריכלות. בבית מספר 24 ברחוב שוכנת מערכת מגזין אקדמיה. אדריכלות ובנייה. בשנים 1924–1931 שכן בו מוזיאון לנין.
בשנת 2019, עברה למבנה האקדמיה הרוסית למדעי אדריכלות ובנייה.
לקריאה נוספת

Бусева-Давыдова И. Л., Нащокина М. В., Астафьева-Длугач М. И. Москва: Архитектурный путеводитель. — М.: Стройиздат, 1997. — 512 с. — ISBN 5-274-01154-3.
רוח עצוב

"רוח עצוב" הוא שיר עברי של המשורר העברי והיידי יצחק קצנלסון (1886–1944). השיר פורסם לראשונה בשנת 1904 בעיתון הצפירה.
יצחק קצנלסון
תוכן השיר

בגרסה המקורית לשיר היו שמונה בתים. הוא מתחיל במילים "רוּחַ עָצֵב" ולא "רוּחַ עָצוּב" כמו בגרסה המולחנת. השיר מספר על דברים שנושא המשורר לרוח. הוא מבקש מהרוח לשאת את אנחתו לעיירה קטנה ורחוקה, שם גרה ילדתו-אהובתו. הוא מבקש למסור לילדה את געגועיו שנוצקו באותה אנחה, וכן הוא מבקש את תשובתה של הילדה. המשורר יודע שלשווא הוא מחכה לאותה תשובה.
משמעות

כמו שם השיר ומילותיו הראשונות – זהו שיר עצוב ומלנכולי. המשורר מלא חרדות והוא מביע אותן בשיר –"לִפְנוֹת עֶרֶב עֵת מִתְקַדְּרִים
אֶרֶץ וּשְׁמֵי רָמָה". ב"רוח העצוב" מתבלט היסוד המאזין לעצב, בדידות וחרדה, וכן בדידותו של הצעיר היהודי שעבר מהעיירה האינטימית אל העיר הגדולה. השיר מלא עצב ומגלה כאב נסתר של המשורר. כל זאת לצד כתביו ומחזותיו השופעים הומור. ביצירה זו, כמו ביצירות אחרות של קצנלסון, הוא נותן ביטוי לחרדה מפני הבאות, חרדה שתתממש בטלטלה ההיסטורית של מלחמת העולם השנייה, בה נרצחו המשורר ומשפחתו.
לחן

גיל אלדמע עיבד מנגינה עממית לשיר, והוא בוצע לראשונה בידי אסנת פז בשנת 1966. השיר ידוע בגרסתו המקוצרת. גרסה זו מכילה את בתי השיר הראשון, השני והשישי בשינויים קלים.
השיר בוצע על ידי זמרים נוספים כמו שלישיית המעפיל, אילנית ועוד.
לקריאה נוספת

מוקי צור, רוח עצוב – בעקבות יצחק קצנלסון, הוצאת הקיבוץ המאוחד ובית לוחמי הגטאות, תשע"ב, עמ' 32–39
הערות שוליים

↑  גיליון הצפירה מתאריך 3 ביוני 1904, שם פורסם השיר לראשונה. בספרו של מוקי צור (ראה "לקריאה נוספת") התיארוך הוא 1903, אולם כאמור הוא פורסם לראשונה ב-1904.
אדוארד ברגר

| --- | --- |

 לידה:  1970 (בן 55 בערך) גרמניה המערבית וולפסבורג, גרמניה המערבית
 מדינה:  שווייץ שווייץ
 תקופת הפעילות:  מ-1998 
 מקום לימודים:  אוניברסיטת ניו יורק
 פרסים והוקרה:  פרס גרימה (2011)  בפסקה זו רשומה אחת נוספת שטרם תורגמה 
 פרופיל ב-IMDb
 
אדוארד ברגר (באנגלית: Edward Berger; נולד ב-1970) הוא במאי ותסריטאי גרמני.
ביוגרפיה

אדוארד ברגר נלד בוולפסבורג, גרמניה המערבית לאם שווייצרית ולאב אוסטרי.
למד באוניברסיטת בראונשווייג לאמנות מ-1990 עד 1991 ולאחר מכן עבר לבית הספר טיש לאמנויות באוניברסיטת ניו יורק, שם סיים את לימודי הבימוי שלו בשנת 1994. באוניברסיטה, הוא יצר סרטים קצרים רבים, שהוקרנו בפסטיבלי סרטים בינלאומיים רבים. הוא צבר את ניסיון העבודה הראשון שלו בחברת ההפקה העצמאית האמריקאית Good Machine, ועבד, בין היתר, על סרטיהם של אנג לי וטוד היינס. בנוסף, ברגר נתן הרצאות והעביר סדנאות באוניברסיטת קולומביה, ובאוניברסיטה לאמנויות בברלין.
ברגר מתגורר בברלין מאז 1997. הסרט הראשון שלו המבוסס על התסריט שלו היה "גומז". הוא גם עבד כתסריטאי ובמאי לפרקים של סדרת הטלוויזיה "KDD – Kriminaldauerdienst". מלבד הפקות טלוויזיה שברגר כתב להן תסריטים, הוא גם ביים סרטים.
בשנת 2022, ברגר ביים את הסרט "במערב אין כל חדש" והיה שותף בכתיבת התסריט, על כך קיבל מועמדות לפרס אוסקר לסרט הטוב ביותר והתסריט המעובד הטוב ביותר וזכה בפרס באפט"א לבמאי הטוב ביותר ותסריט המעובד הטוב ביותר.
פילמוגרפיה

| שנה> סרטים | שם> סרטים | במאי> סרטים | תסריטאי> סרטים | מפיק> סרטים | הערות> סרטים |
| --- | --- | --- | --- | --- | --- |
| 1992 | Strait-Jacket | כן | כן | כן |  |
| 1993 | Sidewalk Hotel | כן | כן | לא |  |
| 1994 | Smelly Dinners | כן | כן | לא |  |
| 1995 | Wanderbread | כן | כן | לא |  |
| 1998 | Gomez - Kopf oder Zahl | כן | כן | לא |  |
| 2001 | Frau2 sucht HappyEnd | כן | כן | לא |  |
| 2007 | Windland | כן | לא | לא | סרט טלוויזיה |
| 2011 | Ein guter Sommer | כן | כן | לא | סרט טלוויזיה |
| 2012 | Mutter muss weg | כן | לא | לא | סרט טלוויזיה |
| 2014 | Jack | כן | כן | לא |  |
| 2019 | All My Loving | כן | כן | כן |  |
| 2022 | במערב אין כל חדש | כן | כן | לא | זוכה פרס באפט"א לבמאי הטוב ביותר |
| 2024 | עד שיצא עשן לבן | כן | לא | לא |  מועמד פרס גלובוס הזהב לבימוי הטוב ביותר  מועמד פרס סטלייט לבמאי הטוב ביותר |
טלוויזיה
| 2001–2002 | Schimanski | כן | לא | לא |  |
| 2004 | Bloch | כן | לא | לא |  |
| 2005 | תחת חקירה | כן | כן | לא |  |
| 2006–2013 | זירת הפשע | כן | לא | לא |  |
| 2008 | KDD - Kriminaldauerdienst | כן | כן | לא |  |
| 2010 | Polizeiruf 110 | כן | כן | לא |  |
| 2015 | דויטשלנד 83 | כן | לא | לא |  |
| 2018 | האימה | כן | לא | כן |  |
| 2018 | פטריק מלרוז | כן | לא | לא |  |
| 2019 | Eden | לא | כן | לא |  |
| 2020 | כבודו | כן | לא | כן |  |
הערות שוליים

↑  ישי קיצ'לס, הספר שהיטלר רצה להשמיד הופך לסרט בגרמנית, באתר ישראל היום, 27 באוקטובר 2022
↑  אלון פרוכטר, "במערב אין כל חדש" כבש את טקס פרסי הבאפט"א, באתר כאן – תאגיד השידור הישראלי, 19 בפברואר 2023
↑  יוני בינרט, אוסקר 2023: "הכל בכל מקום בבת אחת" מוביל עם 11 מועמדויות, באתר ynet, 24 בינואר 2023
↑  יאיר רוה, 'עד שיצא עשן לבן': סרט מצוין שהופך את הליך בחירת האפיפיור לדרמת מתח, באתר כלכליסט, 29 בינואר 2025
↑  Matthew Barnard, NOMINATIONS ANNOUNCED FOR 82nd ANNUAL GOLDEN GLOBES®, Golden Globes, ‏2024-12-09 (באנגלית אמריקאית)
↑  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
↑  יוני בינרט, "פטריק מלרוז": במילה אחת - וואו, באתר ynet, 8 באוגוסט 2018
| --- | --- |
בקרת זהויות :  PLWABN: 9811510519205606  BIBSYS: 1615360581946  BnF: cb17032061f (data)  GND: 141966831  ICCU: VEAV013642  ISNI: 0000 0004 4889 4066  LCCN: no2016012889  NKC: ola2016924196  NTA: 399661646  RERO: 02-A009635896  SUDOC: 184936810  VIAF: 155532602   WorldCat (עם VIAF): 155532602
אקדמיית המטרייה

ערך זה עוסק בסדרת הקומיקס. אם התכוונתם לסדרת הטלוויזיה, ראו .
|  מידע כללי |
| --- | --- |
 מאת:  ג'רארד ויי, גבריאל בא 
 שפת המקור:  אנגלית 
 הוצאה
 הוצאה:  דארק הורס קומיקס 
 
אקדמיית המטרייה (באנגלית: The Umbrella Academy) היא סדרת קומיקס אמריקאית שנוצרה ונכתבה על ידי ג'רארד ויי ואויירה על ידי גבריאל בא. סדרה מוגבלת ראשונה באורך שישה כרכים בשם The Umbrella Academy: Apocalypse Suite יצאה לאור על ידי חברת דארק הורס קומיקס בין ספטמבר 2007 לפברואר 2008. הסדרה זכתה בפרס אייזנר 2008 בקטגוריית הסדרה הטובה ביותר. סדרה שנייה, The Umbrella Academy: Dallas, יצאה אחריה בשנת 2008. לאחר הפסקה הסדרה חזרה בשנת 2018 עם Umbrella Academy: Hotel Oblivion שפורסמה בין התאריכים 3 באוקטובר 2018 ל-12 ביוני 2019. מתוכננת יציאת סדרה רביעית בשם Umbrella Academy: Sparrow Academy.
ב-15 בפברואר 2019 שודר פרק בכורה של עיבוד טלוויזיוני באותו שם בשירות הזרמת המדיה נטפליקס. ביוני 2019 הכריזה Dark Horse Comics על שיתוף פעולה עם Studio71 להכנת משחק קלפים המבוסס על אקדמיית המטרייה.
תקציר עלילה

הדמויות העיקריות הן משפחה לא מתפקדת של גיבורי על. באמצע המאה ה-20, במהלך אירוע קוסמי, נולדו באופן בלתי מוסבר 43 תינוקות בעלי כוח רב לנשים אקראיות וחסרות קשר שלא הראו סימני הריון בתחילת היום; נרמז על ידי דמות המשתמעת כאלוהים כי הם קולקטיב גלגול מודרני של המשיח. סר רג'ינלד הרגריבס, המכונה גם 'המונוקל', דמות חייזרית המחופשת ליזם מפורסם, מאמץ שבעה מהילדים ומכין אותם להציל את העולם מאיום לא מוגדר תחת "אקדמיית המטרייה". עם התקדמות העלילה, הצוות מתפרק ומתנתק ממגע עד שהם נפגשים שוב עם דבר הידיעה על מותו של הרגריבס ובהמשך מתאחדים מחדש כאשר אחד המספרים שלהם הופך לנבל-על.
דמויות

האקדמיה מנוהלת על ידי המונוקל (סר רג'ינלד הרגריבס), חייזר שמתחפש ליזם עשיר ומדען בעל שם עולמי. הוא מאמץ 7 מתוך 43 התינוקות שנולדו באותו היום והופכים לחברים באקדמיית המטרייה, הכוללים את ספייסבוי (לותר הרגריבס), הקרקן (דייגו הרגריבס), השמועה (אליסון הרגריבס), הסיאנס (קלאוס הרגריבס), הילד (מספר חמש), האימה (בן הרגריבס), והכינור הלבן (ואניה הרגריבס).
סדרה ראשית > כרך 1: סוויטת אפוקליפסה

האקדמיה היא צוות של ילדים בעלי כוח על הנלחמים ברוע במשך מרבית ילדותם בהדרכת האפוטרופוס והמנטור שלהם, ד"ר רג'ינלד הרגריבס. אבל הצוות מתפרק, ותשע שנים אחר כך, החברים המנוכרים מתאחדים מחדש עם מותה של הדמות האבהית היחידה שהכירו ועלייתו של איום חדש ונורא.
סדרה ראשית > כרך 2: דאלאס

האקדמיה מתמודדת עם מספר אירועים קטסטרופליים ומותו של בעל ברית קרוב. כאשר מתגלה איום חדש הנוגע לחבורת מתנקשים, על האקדמיה להילחם באיום, אך כל חבר מוסח בשל בעיות אישיות.
סדרה ראשית > כרך 3: מלון השכחה

ג'רארד וואי הודיע בשנת 2009 במהלך קומיק-קון בסן דייגו כי הסדרה השלישית תזכה לשם אקדמיית המטרייה: מלון השכחה. נרמז כי זו יכולה להיות חזרתו של ד"ר טרמינל, כפי שמעיר ספייסבוי באומרו "אף אחד לא יכול לברוח מהמלון" בגיליון 3 של סוויטת אפוקליפסה. במקור הודיעה חברת דארק הורס כי 'מלון שכחה' ישוחרר מתישהו במהלך 2010, אך הדבר לא התרחש.
ביוני 2013 ג'רארד ווי צייץ בטוויטר על חוסר הוודאות בנודע עתידה של "אקדמיית המטרייה" וקבע כי יעבור זמן "ממש ארוך" לפני שחרורו של 'מלון שכחה', מכיוון שהוא מתכנן להתרחק מתחום הקומיקס. הוא הצהיר בשיחה בעקבות הציוץ שהוא יחזור לקומיקס "כשזה יהיה נכון". עם זאת, בדצמבר 2013 הודיע שהוא וגבריאל בא יעבדו שניהם על הכרך השלישי והרביעי במהלך 2014. ביוני 2015 הוא צייץ שהוא עדיין כותב באופן פעיל את הסדרה החדשה.
ב-21 ביולי 2017, חברת Dark Horse הודיעה כי 'מלון שכחה' ישוחרר בשנת 2018. ג'רארד ווי וגבריאל בא יחזרו לכתוב אותה. המהדורה הראשונה של Hotel Oblivion פורסמה לבסוף ב-3 באוקטובר 2018 עד ל-12 ביוני 2019 וכללה שבעה גליונות. הסדרה שוחררה במלואה עם חומר נוסף ב-17 בספטמבר 2019.
סדרה ראשית > כרך 4: אקדמיית הדרורים

ביולי 2020 גילה ג'רארד ויי כי הכרך הרביעי ייקרא בשם 'אקדמיית הדרורים' (Umbrella Academy: Sparrow Academy).
עיבוד טלוויזיוני

גרסה קולנועית תוכננה על ידי אולפני יוניברסל, אך מעולם לא הופקה. בסופו של דבר, ב-7 ביולי 2015 הוכרז כי אקדמיית המטרייה תפותח במקום זאת כסדרת טלוויזיה ולא סרט קולנוע. ב-11 ביולי 2017, הוכרז רשמית כי נטפליקס הזמינה עיבוד לייב אקשן, שפרק הבכורה שלה עלה לראשונה ב-15 בפברואר 2019, כשסטיב בלקמן שימש כיוצר עם ויי כמפיק בכיר. ב-2 באפריל 2019 חודשה הסדרה לעונה שנייה, ששוחררה ב-31 ביולי 2020. העונה השנייה מתמקדת באקדמיה הנשלחת חזרה לתחילת שנות ה-60 אך כל אחת מהן נפרדת וחיה חיים חדשים המובילים לרצח ג'ון קנדי. ב-10 בנובמבר 2020 חודשה הסדרה לעונה שלישית וההפקה אמורה להתחיל בפברואר 2021.
הערות שוליים

1 2  Bill Keveney (7 ביולי 2015). "Deal puts 'Umbrella Academy' on TV track". USA Today. {{cite web}}:  (עזרה)
↑  "'Umbrella Academy' Card Game in the Works". The Hollywood Reporter.
↑  "What's Umbrella Academy? The Comic That May Become Must-Watch TV". CBR. 2017-07-12. נבדק ב-2020-07-12.
↑   (אורכב 03.03.2016 בארכיון Wayback Machine), Comic Book Resources, July 23, 2009
↑  "Hotel Oblivion Trailer".
↑  "goth claudia on Twitter". Twitter.
↑  "goth claudia on Twitter". Twitter.
↑  "goth claudia on Twitter". Twitter.
↑  "goth claudia on Twitter". Twitter.
↑  "goth claudia on Twitter". Twitter.
↑  Rich Johnston, Umbrella Academy: Hotel Oblivion Finally Coming In 2018, Bleeding Cool News And Rumors, ‏2017-07-21 (באנגלית)
↑  "Gerard Way On Klaus's Hollywood Hijinks In 'Umbrella Academy' Spinoff 'You Look Like Death'".
↑  "Netflix to adapt Gerard Way's 'Umbrella Academy' comic book into live-action series". USA Today. נבדק ב-12 ביולי 2017. {{cite news}}:  (עזרה)
↑  Petski, Denise (2 באפריל 2019). "The Umbrella Academy Renewed For Season 2 By Netflix". Deadline Hollywood. נבדק ב-2 באפריל 2019. {{cite web}}:  (עזרה)
↑  Ramos, Dino-Ray (18 במאי 2020). "'The Umbrella Academy' Sets Season 2 Premiere Date P". Deadline Hollywood. נבדק ב-19 במאי 2020. {{cite web}}:  (עזרה)
| דארק הורס קומיקס |
| --- | --- | --- |
| קומיקס מקורי | הלבוי • קרל רופרכט קרוינן • המסכה • אקדמיית המטרייה • טיימקופ • נערת הטנק • מחלקת המתים • עיר החטאים • המכשף |  |
| עיבודים קולנועיים | Dr. Giggles ‏(אנ') (1992) • המסכה (1994) • טיימקופ (1994) • פצצה על טנק (1995) • חתיכה דוקרנית (1996) • אנשי המסתורין (1999) • וירוס (אנ') (1999) • G-Men from Hell ‏(אנ') (2000) • American Splendor ‏(אנ') (2003) • Timecop 2: The Berlin Decision ‏(אנ') (2003) • הנוסע השמיני נגד הטורף (2004) • הלבוי (2004) • עיר החטאים (2005) • המסכה חוזרת (2005) • 300 (2007) • 30 יום של לילה (2007) • Aliens vs. Predator: Requiem ‏(אנ') (2007) • הלבוי 2: צבא הזהב (2008) •‏ RIPD‏ (אנ')‏ (2013) • עיר החטאים: עלמה להרוג (2014) • 300: עליית האימפריה (2014) • המתנקש (אנ') (2019) • הלבוי (2019) • הלבוי: האדם העקום (2024) |  |
| עיבודים טלוויזיוניים | דאקמן (אנ') (1994–1997) • המסכה (1995–1997) • טיימקופ (אנ') (1997–1998) •‏ Fat Dog Mendoza‏ (אנ')‏ (1998–2000) •‏ Big Guy and Rusty the Boy Robot‏ (אנ')‏ (1999–2001) • חומר אפל (2015–2018) • אקדמיית המטרייה (2019–הווה) |  |
| כותבים ומאיירים | מייק אלפרד • ג'ף דארו • ג'וס וידון • ג'רארד ויי • פרנק מילר • מייק מינולה • סטן סאקאי • דייוויד סקרוגי • אריק פאוול • מייק ריצ'רדסון |  |
בית דין לממונות

בית דין לממונות הוא בית דין פרטי שדן כבורר בסכסוכים ממוניים על פי עקרונות המשפט העברי.
בתי דין לממונות קיימים בדרך כלל בריכוזי המגזר החרדי והדתי בעולם. הבסיס המשפטי לפעולתם משתנה ממדינה למדינה. בעבר נהגו בתי דין לממונות בישראל לדון ולפסוק בנושאים מגוונים, בהם דיני נזיקין וקניין, תוך הסתמכות על חוק הבוררות. בשנת 2006 פסק בית המשפט העליון כי בית הדין הרבני, להבדיל מבית הדין לממונות, אינו מוסמך בחוק לשמש כבורר, ולהחלטותיו אין תוקף חוקי. לפיכך, צדדים המעוניינים להכריע בסכסוך כלכלי שביניהם על פי דין תורה יכולים לפנות לבתי דין פרטיים, וביניהם בית הדין לממונות, עליהם עדיין חל חוק הבוררות.
מדינת ישראל תומכת כספית בחלק ממבתי הדין לממונות, על פי מבחני תמיכה.
חוק בתי הדין בישראל

בישראל מוקנית על פי חוק סמכות השיפוט לבית משפט, באמצעותו יכול תובע לכוף על נתבע בעל כורחו את ההתדיינות ביניהם, הנעשית על פי שיטת המשפט הישראלית. לצד מערכת בתי המשפט קיימים מוסדות בוררות שונים, שקיומם מתאפשר מכח חוק הבוררות, המאפשר לצדדים לסכסוך ממוני להתדיין בפני בורר המוסכם על שני הצדדים. על פי החוק, הבורר מחויב לעשות את תפקידו בנאמנות, אך אינו מחויב דווקא לשיטת המשפט הישראלית או לחוק הישראלי. לצד מספר עקרונות אותם קובע החוק לבוררות תקינה, ניתן גם תוקף ויכולת אכיפה לפסקי דין שהוצאו במסגרת הליך בוררות תקין.
היות ששיטת המשפט הישראלית אינה חופפת לשיטת המשפט העברי, מאפשרים בתי הדין לממונות התדיינות בעלת תוקף בסכסוכים ממוניים לתובע ונתבע הפועלים לפי שיטת המשפט העברי. קהל היעד של בתי הדין לממונות הוא בעיקר הציבור הדתי והחרדי, הפונה לבתי הדין בעיקר בשל תפיסות דתיות הקיימות בקרב חלק מאוכלוסיות אלה, הגורסות איסור הלכתי לדון בבית משפט ממלכתי. חלק מתפיסות אלה נובעות, במקרה הטוב, משאיפה לקיום הליך משפטי על פי דין תורה, ולפי דעות אחרות, מעמדן הוא כשל "ערכאות של גויים". היבט נוסף הוא קיומם של יתרונות שונים בהליך משפטי זה, בהשוואה לערכאות מקבילות.
גם בתי הדין עצמם מעדיפים את מוסד הבוררות על פני דין בכפייה מנימוקים הלכתיים, כדוגמת אי־היכולת לכפייה כאשר הדיינים אינם סמוכים, ועקב חוסר במסורת שיפוטית הנוגע לשיפוט בכפייה ועל פי עקרונות דין תורה.
בבתי הדין לממונות נידונים בדרך כלל סכסוכים ממוניים בסכום של עד עשרות אלפי שקלים.
בתי דין בישראל

בית הדין הראשון שיוחד לדיני ממונות הוקם בירושלים בשנות התש"ל והרכבו כלל את הרבנים הרב ברוך יצחק לוין והרב בן ציון אבא שאול והרב ישראל גרוסמן.
בשנת תשל"ח הרב הראשי והראב"ד לירושלים הרב יעקב בצלאל ז'ולטי לאחר היבחרו כרב ראשי צירף את בית הדין הזה למועצה הדתית בירושלים, והוא קיים עד היום ומונה חמישה הרכבים שונים. בהמשך, הרב ישראל גרוסמן פרש והקים בית דין לממונות עצמאי תחת מסגרת אגודת ישראל, גם בד"ץ אגודת ישראל קיים עד היום בהרכב דיינים אחד.
הרב אברהם דב לוין שכיהן בראשות שני הרכבים במועצה הדתית כממלא מקום אביו הרב ברוך יצחק, פרש אף הוא בשנת תש"ס והקים בית דין עצמאי לממונות בירושלים בשם "בית דין ירושלים", והוא מונה כיום חמישה הרכבים שונים.
בתי דין בישראל > בתי דין לממונות בציבור החרדי

אחד מבתי הדין הבולטים בציבור החרדי הוא בית דינו של הרב ניסים קרליץ בבני ברק.
בירושלים ישנם מספר בתי דין בולטים לחלקם יש סניפים ברחבי הארץ, ביניהם בית דין צדק של העדה החרדית, בית הדין הישר והטוב, ובית הדין נתיבות חיים שבשכונת מטרסדורף בירושלים.
בראשית שנות התש"מ הקים האדמו"ר מבעלז את רשת בתי הדין לממונות של החסידות הפועלים במספר ערים בארץ, כירושלים בני ברק אשדוד ועוד, תחת השם בד"ץ מחזיקי הדת.
בתי דין בישראל > בתי דין לממונות בציבור הדתי-לאומי

בציבור הדתי לאומי פועלת בין השאר רשת בתי הדין לממונות "ארץ חמדה גזית", אשר מאגדת שמונה בתי דין: בירושלים, חיפה, פתח תקווה, רמת גן, בית שמש, שדרות, עפרה, וקצרין. רשת זו היא איחוד של בית הדין "משפט והלכה בישראל" שהקים כולל ארץ חמדה וארגון "גזית" אשר הוקם על ידי הרב ד"ר משה בארי.
יוזמה חדשה בשם 'לכתחילה - מערך בתי הדין לממונות' הוקמה באלול תשפ"א, ומאגדת בתוכה כשלושים בתי דין בציונות הדתית. באתר לכתחילה, ניתן למצוא בין השאר את תקנות סדר הדין, ופרטי בתי הדין לשם הגשת תביעה.
הערות שוליים

↑  קול קורא להגשת בקשות למשרד המשפטים לתמיכה בבתי דין לממונות
↑  https://www.mishpatisraeli.org.il/
קריית בורוכוב (רמת גן)

#invoke:תבנית מידע
תוכנית בית דו-קומתי בן שמונה יחידות דיור בקריית בורוכוב
מפת רחובות קריית בורוכוב
שדרת השחרור בקריית בורוכוב
קריית בורוכוב היא שכונה ברמת גן הממוקמת בין שכונת תל גנים לשכונת רמת יצחק, לאורך דרך בן-גוריון המהווה גבול בין רמת גן לגבעתיים.
היסטוריה

השכונה הוקמה במסגרת יוזמת ההסתדרות להקמת שכונות פועלים לוותיקי ההסתדרות, דוגמת קריית חיים, קריית עמל, קריית עבודה בחולון ושכונת בורוכוב בגבעתיים.
בקיץ 1927, הוחלט בהסתדרות על הקמת גוף שתפקידו לרכז את כול הפעילויות הכרוכות בבניית השכונות ולסייע לפועלים. הגוף כונה "המרכז לשכונות עובדים".
במסגרת זאת הוקמו שכונות עבור אלפי משפחות יחד עם מבני הציבור והמוסדות שאפשרו להן עצמאות תרבותית. פרויקטים אלו נקראו "קריות".
בשנת 1934, הוחלט בוועדה הרביעית של ההסתדרות כי ההתיישבות הפועלית בערים תנוהל על ידי "אגודות שיתופיות" שתהיינה אחראיות לרכישת הקרקע, לבנייה והחכרת או השכרת הדירות לחבריהן. "המרכז לשכונות עובדים" הוחלף בחברה הסתדרותית בעלת יכולות כלכליות גדולות יותר, שכונתה לפי הצעתו של דוד רמז - "שיכון".
להקמת קריית בורוכוב קדמה הקמתן של שתי אגודות שיתופיות:
ב־19 באוגוסט 1937, נוסדה "האגודה השיתופית קריית בורוכוב בע"מ" שמטרתה "לארגן ולשפר את התנאים הכלכליים והחברתיים של חבריה בהתאם לעקרונות קואופרטיביים, לפתור את שאלת שיכונם על ידי השגת קרקעות, בניין בתים בודדים או משותפים, לעזור לחברים בסידור משקי עזר, להקים מוסדות ציבוריים ולסדר שירותים כלליים...". בין חברי האגודה נכללה "חברת העובדים השיתופית הכללית בארץ ישראל (חברת העובדים) בע"מ".
בתקנון האגודה נקבע עוד שהחברים יתרמו להון האגודה אשר ישמש למימוש המטרות המוצהרות. הבתים שייבנו על הקרקע שתירכש על ידי האגודה יוחכרו או יושכרו לחברים בתנאים שייקבעו על ידי האספה הכללית, אך לא יותר מדירה אחת בבית משותף, או בית בודד אחד, לכל חבר.
האגודה לא הצליחה לממש את מטרותיה לכן רשם האגודות השיתופיות בירושלים ביקש את פירוקה ב־20 במרץ 1940.
בשנת 1947 הוקמה האגודה "קריית בורוכוב ד' אגודה שיתופית לשכון בע"מ" בעלת מטרות זהות לאלה של האגודה הקודמת. האגודה, בעזרת חברת העובדים, חכרה מהקרן הקיימת מגרשים, בנתה עליהם בתי בודדים ובתים משותפים על חשבונה ובכספה, והחכירה אותם בחכירה משנית לחברים. חברת העובדים סייעה לאגודה גם בהשגת האשראי הדרוש למימוש מטרותיה. הקבלה כחבר באגודה והזכאות לחכירה משנית היו כפופות לאישור חברת העובדים.
האגודה פורקה בשנת 1974.